Основна школа „Јожеф атила“, Шарпланинска 28, Нови Сад

тел:+381(0)21-505-141,142,143,Факс:505-143,505-164
 Емаил :jatila.edu@gmail.com ; jatila@open.telekom.rs

На основу чл. 41. и 57. став 1. тачка 1) Закона о основама система образовања и васпитања (“Службени гласник РС”, број 72/09,52/11,55/13,35/15 и 68/15), Школски одбор Основне школе “Јожеф Атила” у Новом Саду, на 5.седници одржаној 17.12.2015. године донео је

**П Р А В И Л Н И К**

**О УНУТ РАШЊОЈ ОРГАНИЗАЦИЈИ РАДА**

**ОШ“ЈОЖЕФ АТИЛА“,НОВИ САД**

**I. ОСНОВНЕ ОДРЕДБЕ Члан 1.**

Правилником о унутрашњој организацији рада Основне школе

'' Јожеф Атила '' у Новом Саду ( у даљем тексту: Правилник) уређује се унутрашња организација рада Основне школе “Јожеф Атила” ( у даљем тексту: Школа).

**II. ОРГАНИЗАЦИЈА РАДА ШКОЛЕ**

**Члан 2.**

Школа обавља делатност образовања и васпитања у седишту у Новом Саду, улица Шарпланинска , број 28.

У згради школе налазе се канцеларије директора, помоћника директора, секретара, шефа рачуноводства, благајника, педагога, психолога и административних радника Школе.

У згради школе налазе се и школска библиотека и архива

Школе.

**Члан 3.**

Радом Школе руководи директор Школе, уз помоћ помоћника директора.

**Члан 4.**

Образовно-васпитна делатност у Школи се обавља у оквиру петодневне радне недеље, од понедељка до петка, а суботом и недељом у складу са школским календаром и плановима и програмима Школе.

Пратећи послови (административно-финансијски и

помоћно-технички послови) обављају се у оквиру петодневне радне недеље.

Од правила из става 2. овог члана одступа се ако то захтевају потребе рада Школе, а нарочито потребе образовно - васпитне делатности.

**Члан 5.**

Образовно-васпитна делатност у Школи обавља се у две смене.

Прва смена почиње рад у 7.30 часова, а друга смена у 13.30, изузев првих разреда где друга смена почиње у 11.50 часова.

Дежурни наставник у Школу долази 30 минута пре почетка

наставе у смени.

Пре почетка прве и друге смене могу се заказивати

предчаси, у складу са распоредом часова.

**Члан 6.**

Ученици имају један велики одмор и мале одморе.

Велики одмори траје 15 минута и ученици их користе после

другог часа.

Мали одмори трају по пет минута и ученици их користе

између часова.

**Члан 7.**

Запослени у Школи имају право на одмор у току дневног рада у складу са Законом о раду и колективним уговором, а користе га по распореду

које утврди директор школе.

**Члан 8.**

Директор и помоћник директора у оквиру осмочасовног радног времена раде у првој или другој смени, или комбиновано, према одлуци директора, у зависности од потреба процеса рада Школе.

**Члан 9.**

Педагог и психолог Школе раде у првој смени од 7.00 часова до краја наставе у тој смени, а у другој смени од 13.00 часова до краја наставе у тој смени.

Педагог и психолог раде у супротним сменама,према распореду који је директор одредио.

**Члан 10.**

Библиотекар Школе ради у сменама, према распореду који је директор одредио, а у складу са обавезама библиотекара у настави.

**Члан 12.**

Административно-финансијско особље Школе ради само у првој смени, од 7.00 до 15.00 часова или од 08.00 до 16.00 часова.

**Члан 13.**

Помоћно-техничко особље у матичној школи ради у две смене.

Прва смена почиње у 06.00 часова, а завршава се у 14.00

часова.

Друга смена почиње у 13.00 часова, а завршава се у 21.00

часова.

**III. ЗАВРШНЕ ОДРЕДБЕ**

**Члан 14.**

Правилник ступа на снагу осмог дана од дана објављивања на огласној табли Школе.

Председник школског одбора:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Данијела Пухача с.р.